《送伯华醉归不寐又用韵杂言二首 其一》
宋代·廖行之

十幅风蒲下碧川，别怀何惜醉金船。娄公正遣江流稳，庾老宁辜月影娟。

善世如君皆夙望，泽民应我愧前贤。荣华莫美城南杜，早晚还亲尺五天。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。